Wikidata Caiania
Res apud Vicidata repertae:Caiania: insigneCaiania: insigneCaiania: vexillumCaiania: vexillum
Regiones Finniae  
*Civitas*: Finnia  
*Locus*: 64°30′0″N 28°0′0″E  
Situs interretialis
**Fines**

*Procuratio superior*: Northern Finland Regional State Administrative Agency  
*Territoria finitima*: Carelia Septentrionalis, Northern Savonia, Northern Ostrobothnia, Carelia
**Forma**

*Area*: 22 687.86 chiliometrum quadratum  
*Caput*: Caianeburgum  

**Vita**

*Incolae*: 71 683  

**Commemoratio**

*Paean*: Nälkämaan laulu  

**Tabula aut despectus**

Caiania: situsCaiania: situs
Solis occasus Caianiae, hieme visus
**Caiania** seu **Quaenia** (Finnice *Kainuu* ; Suecice *Kajanaland*) est regio Finnica in provincia Uloa sita. Habet circiter 84 000 incolas, sed numerus eorum semper decrescit quod agricultura loci non est fructuosa. Regio erat media provinciae historicae Ostrobothniae pars, et per eam Careli attingere potuerunt Sinum Bothnicum.

Historia
--------

Lapponi Caianiam ab origine colentes venatione et piscatu vivebant. Saeculo septimo decimo Petrus Brahe, gubernator generalis Finniae, hortatus est Finnos ut in Caianiam adirent, regionem liberam, omnium vectigalium statuens. Voluit enim terram, quam Russi ex orientali latere minabantur, incolis frequentioribus repleri. Novi coloni, maxima e parte agricolae, plerumque a Savonia venerunt; ergo lingua eorum dialecti Savonianorum simillima est. Caiania erat pars provinciae historicae Ostrobothniae, sed anno 1634 factus est Kexholmensis Comitatus.

Geographia
----------

Pagi finitimi sunt Ostrobothnia Septentrionalis, Savonia Meridionalis, Savonia Septentrionalis, et Russia. Caput et urbs maxima est Caianeburgum. Continet montes, lacus, et silvas plurimas (terra regionis ad 95% silvestris est): itaque insigne silvam sempervirentem monstrat. Numerus incolarum graviter decrescit omnibus annis ob infructuosam loci agriculturam. Anno 2006, Caiania habuit maximam dicrescentiam incolarum in Finnia (– 1.1%).

Origo nominis
-------------

Origo nominis Latini Caianiae est res controversa inter glottologicos Finnicos: sunt qui opinantur ex coniunctione ortum esse inter *Kainuu* (nomen Finnicum regionis) et *Kvenland* (nomen terrae historicae in Finnia australi).

1. **Terra Paludosa**. Secundum placita Joukonis Vahtola, professoris Universitatis Uloensis, *Kven* et *Kainuu* ambo e verbo Protogermanico *\*χwainō* 'terra paludosa' deducuntur; sed *\*χwainō* idem esse ac *Kainuu* nullus fons adseverat.
2. **Cavum**. Secundum Jormam Koivulehto, professorem philologiae Germanicae apud Universitatem Helsingiensem, *Kainuu* e verbo Germanico *\*gain-* 'cavum' vel 'os' deducitur; facile enim credimus *Kven* et *Kainuu* nullam conexionem historicam habere, dialectis nonnullis Satagundiae verbo antiquo *kainu* 'palus retinaculis in scoldias' etiam utentibus.

Subdivisiones
-------------

Municipia Caianiae
### Subregiones

Sunt duo subregiones:

* Caianeburgum
* Kehys-Caiania

### Municipia

Sunt novem municipia:

|  |  |
| --- | --- |
| 1. **Caianeburgum**
2. Vaala
3. Paldamo
4. Ristiiarvi
5. Aythyopolis | 6. **Kuhmo**
7. Suomussalmi
8. Hyrynsalmi
9. Puolanka
 |

Notae
-----

1. ↑  Reijo Pitkäranta, *Suomi-latina-suomi-sanakirja: Lexicon Finnico-Latino-Finnicum*. (Helsinkii, 2001). ISBN 951-0-22506-1
2. ↑  Catalogus Nominum Latinorum Regionum Fennicarum apud Vicipediam Fennicam
3. ↑  Statistics Finland: Kainuu—84 350 die 31 Decembris anni 2006.
4. ↑  Statistics Finland, Kainuu: –1.1 anno 2006.

|  |  |
| --- | --- |
|  | **Vicimedia Communia** plura habent quae ad **Caiania** spectant. |

Regiones Finniae

|  |  |
| --- | --- |
|  |  |
| Alandia · Birkaria · Caiania · Carelia Meridionalis · Carelia Septentrionalis · Finnia Media · Finnia Propria · Kumoënsis Vallis · Lapponia · Nylandia · Nylandia Orientalis · Ostrobothnia · Ostrobothnia Centralis · Ostrobothnia Meridionalis · Ostrobothnia Septentrionalis · Päijänne Tavastia · Satagundia · Savonia Meridionalis · Savonia Septentrionalis · Tavastia
*Index urbium · **Porta Finniae** · Index divisionum administrativarum* |
|  |